Συντεταγμένες: 50°17′17.99″N 18°58′23.02″E﻿ / ﻿50.2883306°N 18.9730611°E﻿ / 50.2883306; 18.9730611

Το **Στάδιο της Σιλεσίας** (πολωνικά: Stadion Śląski) είναι στάδιο που βρίσκεται στις εγκαταστάσεις του Πάρκου της Σιλεσίας στο Χόζουφ της Πολωνίας. Το στάδιο έχει χωρητικότητα 55.211 θεατών, μετά από την τελευταία ανακαίνιση που ολοκληρώθηκε τον Οκτώβριο του 2017. Το γήπεδο φιλοξένησε πολλούς αγώνες της εθνικής ομάδας ποδοσφαίρου της Πολωνίας και για πολλές δεκαετίες ήταν το εθνικό στάδιο της Πολωνίας. Αφού ολοκληρώθηκε το Εθνικό Στάδιο της Βαρσοβίας, το Στάδιο της Σιλεσίας έχασε αυτόν τον ρόλο. Το στάδιο δεν λειτούργησε μεταξύ 2009 και 2017, λόγω της συνεχιζόμενης ανακατασκευής του.

Το Στάδιο της Σιλεσίας είναι στάδιο 4ης Κατηγορίας της UEFA και φιλοξενεί τους ετήσιους αγώνες μνήμης Καμίλα Σκολιμόφσκα, μια συνάντηση του Diamond League. Το στάδιο φιλοξένησε τους αγώνες στίβου των Ευρωπαϊκών Αγώνων του 2023 και πρόκειται να φιλοξενήσει το Ευρωπαϊκό Πρωτάθλημα Στίβου του 2028.

Ιστορία
-------

Το 1950, ως μέρος ενός φιλόδοξου έργου για την κατασκευή του Πάρκου της Σιλεσίας, σχεδιάστηκαν σχέδια για το Στάδιο της Σιλεσίας από τον Γιούλιαν Μπζουχόφσκι. Η κατασκευή ξεκίνησε το 1951 και το στάδιο άνοιξε το 1956. Το στάδιο εγκαινιάστηκε στις 22 Ιουλίου 1956 με έναν αγώνα με την Ανατολική Γερμανία, όπου έληξε με 0-2 υπέρ των φιλοξενούμενων.

Το 1993, το στάδιο ονομάστηκε επίσημα ως εθνικό στάδιο της Πολωνίας, λόγω της κατάστασης του σταδίου στη Βαρσοβία. Το στάδιο φιλοξενούσε τακτικά ποδοσφαιρικούς αγώνες, καθώς και συναυλίες και άλλες εκδηλώσεις.

### Εκσυγχρονισμός

Το Στάδιο της Σιλεσίας ήταν ένας από τα γήπεδα που επιλέχθηκε για το Ευρωπαϊκό Πρωτάθλημα Ποδοσφαίρου του 2012, αλλά δεν μπήκε στον τελικό κατάλογο. Το γήπεδο μπήκε επίσης στον κατάλογο ως ο υποψήφιο της Πολωνίας για το Ευρωπαϊκό Πρωτάθλημα Ποδοσφαίρου 2020.

Από το 2009, το στάδιο υποβλήθηκε σε εκσυγχρονισμό, που περιελάμβανε την κατασκευή στέγης 43.000 τετραγωνικών μέτρων, νέες κερκίδες, φωτισμό, οθόνες βίντεο και βελτιωμένο σύστημα ήχου. Η πίστα ταχύτητας έχει αντικατασταθεί από μια παραδοσιακή πίστα που θα επιτρέψει στο Χόζουφ να φιλοξενεί διεθνείς διοργανώσεις στίβου. Η νέα στέγη κατέρρευσε το 2011 θέτοντας το έργο σε αναμονή. Αν και αρχικά είχε προγραμματιστεί να ολοκληρωθεί έως το φθινόπωρο του 2011 για 415 εκατομμύρια ζλότι, οι τελευταίες πινελιές ολοκληρώθηκαν μόλις το 2017, με κόστος περίπου 650 εκατομμύρια ζλότι.

Παραπομπές
----------

1. ↑  Ανακτήθηκε στις 28  Ιουνίου 2019.
2. ↑  «Stadiums in Poland». World Stadiums. Ανακτήθηκε στις 13 Δεκεμβρίου 2017.
3. ↑  «Stadion Śląski w najwyższej kategorii według UEFA! Co to znaczy?». Dziennik Zachodni. 9 Δεκεμβρίου 2017. Ανακτήθηκε στις 14 Μαρτίου 2018.
4. ↑  «IN THE DIAMOND LEAGUE FOR GOOD! SILESIAN STADIUM MAKING ATHLETICS HISTORY!». *silesia.diamondleague.com*. 7 Δεκεμβρίου 2022. Ανακτήθηκε στις 8 Φεβρουαρίου 2023.
5. ↑  «CZEGOŚ TAKIEGO JESZCZE U NAS NIE BYŁO! POLSKA ORGANIZATOREM LEKKOATLETYCZNYCH MISTRZOSTW EUROPY W 2028 ROKU» (στα Πολωνικά). 30 Μαΐου 2021. Ανακτήθηκε στις 30 Μαΐου 2021.
6. ↑  «Silesian Stadium: Back in Business!». InYourPocket. Ανακτήθηκε στις 14 Μαρτίου 2018.
7. ↑  «Silesian Stadium picked as Euro 2020 candidate». Radio Poland. Ανακτήθηκε στις 14 Μαρτίου 2018.
8. ↑  «Poland: Śląski slowly rising to glory (?) again». Stadiumdb.com. Ανακτήθηκε στις 14 Μαρτίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στάδιο της Σιλεσίας** |

* Επίσημος ιστότοπος του σταδίου

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Πολωνία
 |

 |